L'Ajuntament de Sagunt participa en la concentració en repulsa contra el presumpte assassinat del jove corunyés Samuel
06 de juliol 2021

![Imagen sin texto alternativo.](/media/dq2b3t30/76c-concentracion-samuel.jpg)  
  

L'Ajuntament de Sagunt ha participat en la concentració en repulsa contra l'assassinat del jove de la Corunya Samuel que es va celebrar ahir dilluns, 5 de juliol, a les 20.00 hores. Membres de la Corporació Municipal, encapçalats per l'alcalde, Darío Moreno, es van concentrar davant la porta del Consistori per a mostrar la seua condemna, repulsa i rebuig davant este presumpte assassinat homòfob, així com per a guardar un minut de silenci.

En la concentració també han estat presents personal funcionarial, veïns i veïnes del municipi i col·lectius i associacions, com per exemple la Coordinadora Feminista del Camp de Morvedre i representants de les diferents associacions de dones.

Fent-se ressò del sentir i de les reivindicacions del col·lectiu LGTBIQ+, Raúl Palmero va manifestar ahir en l'acte que «**el cas de Samuel no és un cas aïllat i des del col·lectiu demandem posar fi a la violència, per això som ací per a demanar justícia**». A més, va reivindicar la «**necessitat de lleis que garantisquen els nostres drets**» i va explicar les diferents problemàtiques i necessitats que té el col·lectiu actualment.

 ​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-participa-en-la-concentracio-en-repulsa-contra-el-presumpte-assassinat-del-jove-corunyes-samuel/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-participa-en-la-concentracio-en-repulsa-contra-el-presumpte-assassinat-del-jove-corunyes-samuel/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-participa-en-la-concentracio-en-repulsa-contra-el-presumpte-assassinat-del-jove-corunyes-samuel/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-participa-en-la-concentracio-en-repulsa-contra-el-presumpte-assassinat-del-jove-corunyes-samuel/)